vā́śā stha rāṣṭradā́ rāṣṭrám me datta svā́hā vā́śā stha rāṣṭradā́ rāṣṭrámamúṣmai datteti tā́bhirabhíṣiñcatyannā́dyenaivaìnametádabhíṣiñcatyannā́dyamevā̀sminnetáddadhātīdaṃ vā́ asā́vādityá udyánneva yáthāyámagnírnirdáhedevamóṣadhīrannā́dyaṃ nírdahati tádetā ā́po 'bhyavayátyaḥ śamayanti ná ha vā́ ihā̀nnā́dyaṃ páriśiṣyate yádetā ā́po nā̀bhyaveyúrannā́dyenaivaìnametádabhíṣiñcatyetā vā ékā ā́pastā́ evaìtatsámbharati